b'\n_START_ARTICLE_\nKarl 2. af England\n_START_SECTION_\nBiografi\n_START_PARAGRAPH_\nKarl var s\xc3\xb8n af Karl 1. af England og m\xc3\xa5tte g\xc3\xa5 i landflygtighed 1646, da Oliver Cromwell kom til magten efter borgerkrigen. Han kom hjem i 1660 mod at underskrive en erkl\xc3\xa6ring, der sikrede Parlamentet._NEWLINE_Karl 2. blev gift med den portugisiske prinsesse Katarina af Braganza, datter af kong Johan 4. af Portugal og dronning Luisa de Guzm\xc3\xa1n den 22. maj 1662 i Portsmounth. Katarina blev dronning af England, men blev ikke kronet, fordi hun var katolik. Karl konverterede til katolicismen p\xc3\xa5 sit d\xc3\xb8dsleje. De fik aldrig b\xc3\xb8rn sammen. _NEWLINE_Som medgift fik England de portugisiske besiddelser: Mumbai (Bombay) i Indien og Tanger i det nordlige Marokko._NEWLINE_Det var Katarina, som introducerede brugen af te "the five o\'clock tea", da hun var forarget over hofdamernes vindrikkeri. Hun introducerede ogs\xc3\xa5 gafler ved bordet.'